**Port Fouad** (egyptisk arabisk: بور فؤاد, *Borfoʾād*), også transkribert som Port Fuad, er en by i nordøstlige Egypt. Den er lokalisert på den asiatiske siden av Suezkanalen mens dens tvillingby Port Said ligger på den afrikanske siden, tvers overfor hverandre, og danner til sammen et byområde, selv om de formelt er to byer. De er såpass sammenfallende at Port Fouad ikke har noe egentlig sentrum og fungerer som forstad til Port Said. Port Fouad er administrert under guvernementet Bur Sa'id. Byen utgjør den delen av Sinaihalvøya som ligger lengst nordvest. Med Port Said danner Port Fouad et felles storbyregion. I henhold til folketellingen av 2015 hadde byen en befolkning på 81 591 innbyggere.

Historie
--------

Port Said ble grunnlagt av Said Pasja i 1859 i forbindelse med konstruksjonen av Suezkanalen. Den nye byen vokste raskt og Port Fouad ble opprettet i 1926, hovedsakelig som boligområde for Port Said som var blitt for trangt for nye hus. Byen ble oppkalt etter kong Fuad I av Egypt (også transkribert som Fouad). Fuad I var den første som holdt tittelen som konge av Egypt i moderne historie. Tidligere betegnet herskerne seg som sultan av Egypt.

Etter Seksdagerskrigen i 1967 var Port Fouad det eneste landområdet igjen på Sinaihalvøya som fortsatt ble holdt av Egypt. Den israelske hæren forsøkte også å erobre Port Fouad under den såkalte Utmattelseskrigen som ble utkjempet i tidsrommet 8. mars 1969–8. august 1970, men mislyktes. Etter den kortvarige Jom kippur-krigen fra 6. oktober til 24. oktober 1973 aksepterte Israel under Camp David-avtalen å tilbakelevere Sinai til Egypt på fredelig vis, og senere signerte de to landene en fredsavtale. I dag er Port Fouad et betydelig luftforsvarsposisjon for Egypt. Til tross for dets betydningsfull lokalisering er byen per 2006 fortsatt å betrakte som et boligområde med meget få fasiliteter og intet betydelig bysentrum.

Geografi
--------

Byen er lokalisert på Port Fouad-øya, en triangulær øy omgitt av Middelhavet til nord, Suezkanalen til vest og en relativt ny østlige kanal fra Suezkanalen til Middelhavet mot øst. Liggende på den østlige siden av kanalen betraktes øya som en del av Asia.

Suez Canal Authority (SCA), statlig myndighet som administrerer Suezkanalen, er den fremste arbeidsgiveren i byen. Det har også sitt eget sykehus.

Transport
---------

Fram til 2016 var eneste tilgang til byen fra øst fergen til og fra Port Said. Det er tre fergelinjer. I 2016 ble det åpnet flytebro til Port Said.

Port Said East
--------------

East Port Said Industrial Zone, som ligger i Port Fouad hadde lansering av kontainerterminal i 2004. En sidekanal ved Port Said East ble åpnet i 2016. I november 2015 åpnet president Abdel Fattah al-Sisi offisielt det nye havneprosjektet ved East Port Said.

Referanser
----------

1. ↑  Shores, Louis (1963): *Collier's Encyclopedia: With Bibliography and Index*, Crowell-Collier Publishing Company, s. 265.
2. ↑   Gellhorn, Eleanor Cowles (1965): *McKay's Guide to the Middle East*, McKay Company, s. 91.
3. 1 2  El-Bastawisy, Magdy M. (1. januar 2016): "Incorporating Local Urban Environmental Conservation and Regional Development: Port Fouad, Egypt"[*død lenke*] (PDF), *Procedia Environmental Sciences*. Elsevier, s. 271–284. doi:10.1016/j.proenv.2016.04.025.
4. 1 2 3 4 5   Cavendish, Marshall (1. september 2006): *World and Its Peoples*, bind 1. Marshall Cavendish, s. 1130.
5. ↑  McLachlan, Anne; McLachlan, Keith Stanley (2000): *Egypt handbook*, Footprint, ISBN 9781900949682, s. 399. Sitat: «It is one of Port Said's suburbs, ... and thus being part of Asia.»
6. ↑   *The Near East*, **22**. s.n. 1922. Sitat: «The Suez Canal Co. is ... at Port Fouad, opposite Port Said, on the Asiatic side of the canal ...»
7. ↑  Boulos, Jacqueline (6. januar 2016): «Sustainable Development of Coastal Cities-Proposal of a Modelling Framework to Achieve Sustainable City-Port Connectivity»[*død lenke*] (PDF), *Procedia - Social and Behavioral Sciences*, s. 981. doi:10.1016/j.sbspro.2015.12.094
8. ↑  «Egypt's local news digest Sept. 16: Floating bridge in north-eastern of Egypt to be inaugurate in December- official» Arkivert 1. januar 2017 hos Wayback Machine. *Cairo Post*. 16. september 2016.
9. ↑  «Location», *Ep-egypt.com*.
10. ↑  «Industrial Area Port Said East», *SCCT*.
11. ↑  «East Port Said Canal Inauguarted» Arkivert 25. juni 2018 hos Wayback Machine. *World Maritime News*. 25. februar 2016.
12. ↑  «Suez Canal Axis Development project becomes economic zone», *Tradearabia.com*. 29. november 2015.

|  |  |
| --- | --- |
| Oppslagsverk/autoritetsdata | Encyclopædia Britannica **·** GeoNames
 |